Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 991/08/4406	Topoľčany, 6.7.2012
EEČ : 2-35-46-2012

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1 písmeno ,2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
obvinený ako štatutárny orgán - konateľ, právnickej osoby, ktorá bola zamestnávateľom podnikajúcim pod obchodným menom XXXXX neodviedol určenému príjemcovi splatné poistné na zdravotné, sociálne poistenie a splatnú daň a to nasledovne:
- za obdobie mesiacov 07/2008 až 11/2008  príjemcovi Union zdravotná poisťovňa, a.s., Bratislava, splatné poistné, ktoré obvinení zrazili podľa zákona svojim zamestnancom vo 
firme XXXXX čím tak spôsobili poškodenej spoločnosti - príjemcovi zdravotného poistného plnenia Union zdravotnej poisťovni, a.s., so sídlom Bratislava, Bajkalská číslo 29/A, IČO: 36284831, škodu vo výške 8.703,- Sk (288,89 €),
- za obdobie mesiacov 07/2008 až 12/2008  príjemcovi Všeobecná zdravotná poisťovňa, a.s., Bratislava, splatné poistné, ktoré obvinení zrazili podľa zákona  svojim zamestnancom vo firme XXXXX čím tak spôsobili poškodenej spoločnosti - príjemcovi zdravotného poistného plnenia Všeobecnej zdravotnej poisťovni, a.s., so sídlom Bratislava, Ružová dolina číslo 10, IČO: 35937874, škodu vo výške 33.032,- Sk (1.096,46 €),
- za obdobie mesiacov 07/2008 až 12/2008 príjemcovi XXXXX splatné poistné, ktoré obvinení zrazili podľa zákona svojim zamestnancom vo firme XXXXX čím tak spôsobili poškodenej spoločnosti - príjemcovi sociálneho poistného plnenia: XXXXX, škodu vo výške 97.741,- Sk (3.244,41 €),
- za obdobie mesiacov 07/2008 až 09/2008 splatnú daň na dani z príjmov zo závislej činnosti vo výške 50.609,- Sk (1.679,91 €) a za obdobie mesiacov 08/2008 až 09/2008 splatnú daň na dani z príjmov vyberanú zrážkou vo výške 1.178,- Sk (39,10 €), príjemcovi Daňový úrad, Bratislava III, ktoré obvinení zrazili a neodviedli podľa zákona za svojich zamestnancov vo firme XXXXX čím tak spôsobili poškodenému - príjemcovi splatnej dane: Daňovému úradu, so sídlom Bratislava III, Račianska číslo 153/A, škodu vo výške 51.787,- Sk (1.719,01 €),
teda obvinení spôsobili poškodeným zdravotným poisťovniam, sociálnej poisťovni a daňovému úradu celkovo väčšiu škodu vo výške 191.263,- Sk (6.348,77 €),

lebo zanikla trestnosť činu
Odôvodnenie:
Vyšetrovateľ Odboru kriminálnej polície Okresného riaditeľstva Policajného zboru v Topoľčanoch uznesením spisová značka ORP-326/JP-TO-2008 zo dňa 22.1.2009 podľa § 199 odsek 1 Trestného poriadku začal trestné stíhanie pre zločin neodvedenia dane a poistného podľa 277 odsek 1, odsek 2 písmeno b) Trestného zákona a následne pod  tou istou spisovou značkou uznesením zo dňa 16.10.2009 podľa § 206 odsek 1 Trestného poriadku vzniesol obvinenie XXXXX XXXXX a  XXXXX, pre zločin neodvedenia dane a poistného podľa 277 odsek 1, odsek 2 písmeno b) Trestného zákona na  skutkovom základe uvedenom vo výrokovej časti tohto uznesenia.  
Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
          Z písomných správ poisťovne Union zdravotná poisťovňa a.s. Bratislava zo dňa 11.06.2012,  Všeobecnej zdravotnej poisťovne a.s. Bratislava zo dňa 20.06.2012,  Sociálnej poisťovne, a.s.  Bratislava zo dňa 21.06.2012  a  Daňového úradu, Bratislava III  zo dňa 18.06.2012 vyplýva, že, obvinení  uhradili dlžné splatné poistné na zdravotné, sociálne poistenie a splatnú daň.   
               
	Podľa § 86 písmeno e) Trestného zákona  trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
              V priebehu trestného stíhania vyšetrovateľ ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Do spisu boli doložené výpisy z vkladov  na účty poisťovní a daňového úradu, ktoré preukazovali, že po vzájomnej dohode a súhlase obvinených  XXXXX XXXXX a  XXXXX prostredníctvom svojich obhajcov poukázali peňažné prostriedky na účty zdravotných poisťovní, sociálnej poisťovne a daňového úradu. Následne písomné správy z poisťovní Union zdravotná poisťovňa a.s. Bratislava zo dňa 11.06.2012,  Všeobecnej zdravotnej poisťovne a.s. Bratislava zo dňa 20.06.2012,  Sociálnej poisťovne, a.s.  Bratislava zo dňa 21.06.2012  a  Daňového úradu, Bratislava III  zo dňa 18.06.2012  potvrdili vyplatenie dlžného splatného poistného na zdravotné, sociálne poistenie a splatnej dani spolu v celkovej výške 6.349,86 Eur.
       Po vyhodnotení všetkých a takto zadokumentovaných dôkazov možno konštatovať, že trestnosť zločinu neodvedenia dane a poistného podľa 277 odsek 1, odsek 2 písmeno b) Trestného zákona s poukazom na ustanovenie §  86 písmeno e) Trestného zákona  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka